วันก่อนเข้ากรุงมาแวะกินร้านนี้แหละ เลยขอมารีวิวย้อนหลังซักนิด เห็นร้านนี้มานานละในโซเชียลว่าข้าวห่อไข่มันน่ารักกระจุ๋มกระจิ๋มเหลือเกิน ไหนๆมาถึง Parklane เอกมัยทั้งที เห็นมีสาขาอยู่พอดีก็เลยต้องจัด ร้านหาไม่ยากหรอกอยู่ในโครงการนั่นแหละเป็นตึกแยกออกมาต่างหาก ด้านบนเป็นร้านกาแฟ(รีวิวไปแล้วด้วย) ด้านล่างเป็นร้านข้าวห่อไข่ ว่าแล้วสั่งๆๆๆๆ
'ข้าวห่อไข่หน้าแฮมเบอร์เกอร์เนื้อราดซอสเดมิกลาส' คุณป้าสั่งชุดสลัดเพิ่มไป แล้วก็เพิ่มขอเป็นไข่ลาวาด้วย รอประมาณ 20 นาทีอาหารก็มา ประทับใจแรกคือหน้าตาอาหารมันมุ้งมิ้งฟรุ้งฟริ้งมากจริงๆ คือไข่มันนวลละมุนตา ราดซอสมาแบบไม่เลอะเทอะ จานนี้อร่อยมั๊ย ? ก็อร่อยนะแต่บอกเลยว่าเป็นเมนูสำหรับคนกลัวผัก เพราะมันไม่มีผักเลยจริงๆ กินไปจะแอบเลี่ยนไข่หน่อยๆ ตัวข้าวมีไม่เยอะซึ่งดีแล้วไม่งั้นจะเลี่ยน ข้าวจะเป็นข้าวผัดซอสมะเขือเทศและเนยอะไรประมาณนั้น มีเนื้อสัตว์ในข้าวอีกหน่อยนึงอยู่นะ แต่เสียดายตรงสั่งไข่ลาวาไปกะว่าจะถ่ายคลิปอัพไอจีซักหน่อย มันดันไม่ลาวาแตกโพล๊ะ คุณป้าเสียใจ ???????????? สงสัยคุณป้าตัดไข่ไม่สวยเอง แต่ๆๆๆสลัดคือดีมาก น้ำสลัดน่าจะมีพริกไทยดำหน่อยๆ อร่อยดี
ถามว่าน่าลองมั๊ย ก็น่าลองนะ มันก็อร่อยดี แต่ระวังแคลอรีกันนิดนึง กินเสร็จอิ่มแน่นมากจริงๆ แอบราคาแรงหน่อยๆ กินบ่อยมากเด๋วตังค์หมด มื้อนี้บวกโน่นนี่ก็สามร้อยกว่าๆละ